Qashqadaryoda 17 yoshli qiz o‘zini osib qo‘ydi

Qashqadaryo viloyati Nishon tumanida 9-mart kuni 11-sinf o‘quvchisi o‘zini osdi. Bu haqda Nasafnews xabar qildi.
Qayd etilishicha, shu kuni Nishon tumanidagi 21-maktabning 11-sinf o‘quvchisi G.E. (qiz bola) o‘z yashash uyining orqa tarafidagi o‘rik daraxtiga arqon bilan o‘zini osib, voqea joyida vafot etgan.
Xabarda aytilishicha, 2005-yilda tug‘ilgan qizning ruhiyatida o‘zgarish bo‘lgan.
Nishon tumani IIB boshlig‘i Sh.Shokirovning ma’lum qilishicha, hozirda holat yuzasidan tuman prokuraturasi tomonidan tergovoldi tekshiruv harakatlari olib borilmoqda. Marhumning vafoti yuzasidan tibbiy ekspertiza tayinlangan.
Eslatib o‘tamiz, bu tumanda maktab o‘quvchilarining o‘z joniga qasd qilishi bilan bog‘liq birinchi hodisa emas. 2021-yil 18-may kuni Nishon tumanidagi 23-maktabning 11-sinf o‘quvchisi (qiz bola) o‘zini osib qo‘ygani haqida ham xabar berilgandi.